વોરંટમાં આંધ્રના સિંચાઈપ્રધાન દેવીનેની ઉમામહેશ્વર રાવ, સમાજકલ્યાણપ્રધાન એન. આનંદબાબુ અને પૂર્વ ધારાસભ્ય જી. કમલાકર તેમજ તેલુગુદેશમ પાર્ટીના અન્ય કાર્યકરોનાં નામ સામેલ છે. નાંદેડ જિલ્લાનાં ધર્માબાદ કોર્ટના મેજિસ્ટ્રેટ એન. આર. ગજભિયે દ્વારા પોલીસને તમામ આરોપીઓને પકડીને 21 સપ્ટેમ્બરે કોર્ટમાં હાજર કરવા આદેશ કરાયો છે. ટીડીપીએ ધરપકડ વોરંટના વિરોધમાં આંધ્ર પ્રદેશ અને તેલંગણામાં વિરોધપ્રદર્શન કરવા હાકલ કરી છે. નાયડુના પુત્ર અને આઈટીપ્રધાન એન. લોકેશે કહ્યું હતું કે મારા પિતા અને અન્યો 21મીએ કોર્ટમાં હાજર થશે, તેઓ તેલંગણાનાં હિતોનાં રક્ષણ માટે લડયા હતા, તેમની ધરપકડ કરાઈ ત્યારે તેમણે જામીન લેવા ઇનકાર કર્યો હતો.